b'\n_START_ARTICLE_\nLi Baodong\n_START_SECTION_\nTalambuhay\n_START_PARAGRAPH_\nIpinanganak si Li noong Abril 1955 at taal na mula sa Beijing. Natapos niya ang kaniyang mga pag-aaral mula sa Beijing Foreign Studies University at Johns Hopkins University. Pagkaraan makapagtapos mula sa pamantasan, pumasok si Li sa paglilingkod na pangdiplomasya at nanunungkulan sa sari-saring mga puwesto sa Ministeryo ng Ugnayang Panlabas. Mula 2005 hanggang 2007, naglingkod siya bilang Embahador sa Zambia. Noong 2007, naitalaga si Li bilang Permanenteng Kinatawan ng Republikang Popular ng Tsina sa Tanggapan ng Mga Nagkakaisang Bansa sa Hinebra at iba pang mga organisasyong pandaigdigan sa Switzerland. Noong 2010, itinalaga siya bilang Permanenteng Kinatawan ng Tsina sa Mga Nagkakaisang Bansa bilang kapalit ni Zhang Yesui. Noong mga buwan ng Maso 2011 at Hunyo 2012, si Li ay naging Pangulo ng Konsilyo ng Seguridad ng Mga Nagkakaisang Bansa._NEWLINE_Kasal siya at mayroong isang anak na lalaki.'